D aḍris neɣ d aḥric deg uḍris i d- yettakken isalan ɣef uwadem (neɣ ɣef umdan), ɣef tɣawsa, ɣef wadeg, ɣef wakud neɣ ɣef tigawt. Aglam yesɛa azal d ameqqaran di tira n tsekla acku yesuddes aḍris, yerna yettcebbiḥ-it. Tiwuriwin n uglam bḍant (ma drus) ɣef xemsa. Tamenzut aglam ittak-as ccbaḥa i uḍris (d tawuri n ucebbeḥ). Tis snat : iferreq iferdisen n tsiwelt gar-asen (d tawuri n uɛzal). Tis tlata : mi ara yesṭuqqut umaru aglam deg uḍris-is isewxar taggaran uḍrisagi (d tawuri n useɣzef). Tis rebɛa : ittekki uglam deg lebni n uḍris (d tawuri n usuddes). Ma d taneggarut, d tawuri tasnektant : aglam d yiwen n ubrid i yeɛa umaru akken ad d-yawi ɣef tiktaines d tesnekta i isarem ad ten-id-yefk i umeɣri.